7. ДАНЪЧНА ПОЛИТИКА

1. 31977 L 0388: Шеста директива 77/388/ЕИО на Съвета от 17 май 1977 г. относно хармонизиране на законодателствата на държавите-членки относно данъците върху оборота – обща система за данък добавена стойност: единна данъчна основа (ОВ L 145, 13.6.1977 г., стр. 1), последно изменена с:

- 32002 L 0038: Директива 2002/38/ЕО на Съвета от 7.5.2002 г. (ОВ L 128, 15.5.2002 г., стр. 41).

а) Чрез дерогация от член 12, параграф 3, а) от Директива 77/388/ЕИО, Естония може да продължи да прилага намалена ставка на данък добавена стойност, но не по-ниска от 5% върху предоставянето на отопление за физически лица, жилищни кооперации, сдружения на обитатели на сгради, църкви, паства и институции и органи, финансирани от държавния, общинския или градския бюджет, както и върху торф, брикети за горене, въглища и дърва за физически лица, до 30 юни 2007 г.;

б) За целите на прилагане на член 28, параграф 3, б) от Директива 77/388/ЕИО, Естония може да продължи да освобождава от данък добавена стойност върху международния превоз на пътници, посочен в точка 17 на приложение Е към директивата до изпълнение на условията, посочени в член 28, параграф 4 от директивата или докато същото освобождаване се прилага от някоя от настоящите държави-членки,в зависимост от това, кое от двете настъпи по-рано.

2. 31990 L 0435: Директива 90/435/ЕИО на Съвета от 23 юли 1990 г. относно общата система на данъчно облагане, приложима в случай на дружества-майки и дъщерни дружества от различни държави-членки (ОВ L 225, 20.8.1990 г., стр. 6), последно изменена с:

- 11994 N: Акт относно условията на присъединяване и промените в Договорите – Присъединяване на Република Австрия, Република Финландия и Кралство Швеция (OВ C 241, 29.8.1994 г., стр. 21);

Чрез дерогация от член 5, параграф 1 от Директива 90/435/ЕИО, Естония може, при условие че облага с данък разпределените печалби без да облага неразпределените печалби и най-късно до 31 декември 2008 г., да продължи да прилага този данък върху печалбите, разпределени от естонските дъщерни дружества на дружествата-майки, установени в други държави-членки.

3. 31992 L 0079: Директива 92/79/ЕИО на Съвета от 19 октомври 1992 г. за сближаването на данъците за цигари (ОВ L 316, 31.10.1992 г., стр. 8), последно изменена с:

- 32002 L 0010: Директива 2002/10/ЕО на Съвета от 12.2.2002 г. (ОВ L 46, 16.2.2002 г., стр. 26).

Чрез дерогация от член 2, параграф 1 от Директива 92/79/ЕИО, Естония може да отложи прилагането на общия минимален акциз върху продажната цена на дребно (включваща всички данъци) върху цигари от най-търсената ценова категория до 31 декември 2009 г., при условие, че през този период Естония постепенно хармонизира акцизните си ставки с общия минимален акциз, предвиден в директивата.

Без да се засяга действието на член 8 от Директива 92/12/ЕИО на Съвета относно общите условия за стоките, които се облагат с акциз и складирането, движението и контрола на такива стоки [4], и след като уведомят Комисията, държавите-членки могат, докато се прилага горепосочената дерогация, да поддържат същите количествени ограничения за цигари, които могат да се внесат на техните територии от Естония без допълнително заплащане на акциз, каквито ограничения се прилагат за внос от трети страни. Държавите-членки, които се възползват от тази възможност, могат да извършват необходимите проверки, при условие че тези проверки не засягат правилното функциониране на вътрешния пазар.

4. 31992 L 0080: Директива 92/80/ЕИО на Съвета от 19 октомври 1992 г. относно сближаването на данъците върху тютюневите изделия, различни от цигари (ОВ L 316, 31.10.1992 г., стр. 10), последно изменена с:

- 32002 L 0010: Директива 2002/10/ЕО на Съвета от 12.2.2002 г. (ОВ L 46, 16.2.2002 г., стр. 26).

Чрез дерогация от член 3, параграф 1 от Директива 92/80/ЕИО, Естония може да отложи до 31 декември 2009 г. прилагането на общия минимален акциз върху тютюна за пушене.

Без да се засяга действието на член 8 от Директива 92/12/ЕИО на Съвета относно общите условия за стоките, които се облагат с акциз и складирането, движението и контрола на такива стоки [5], и след като уведомят Комисията, държавите-членки могат, докато се прилага горепосочената дерогация, да поддържат същите количествени ограничения за тютюн за пушене, който може да се внесе на техните територии от Естония без допълнително заплащане на акциз, каквито ограничения се прилагат за внос от трети страни. Държавите-членки, които се възползват от тази възможност, могат да извършват необходимите проверки, при условие че тези проверки не засягат правилното функциониране на вътрешния пазар.

[4] ОВ L 76, 23.3.1992 г., стр. 1. Директива, последно изменена с Директива 2000/47/ЕО (ОВ L 193, 29.7.2000 г., стр. 73).

[5] ОВ L 76, 23.3.1992 г., стр. 1. Директива, последно изменена с Директива 2000/47/ЕО (ОВ L 193, 29.7.2000 г., стр. 73).

--------------------------------------------------